Λεωνίδας Παπάζογλου

Ο **Λεωνίδας Παπάζογλου** (Καστοριά, 1872 - 1918) ήταν Έλληνας φωτογράφος στα τέλη του 19ου μέχρι τις αρχές του 20ού αιώνα.

## Βιογραφία
### Βιογραφικά στοιχεία και έργο
Γεννήθηκε στην Καστοριάς το 1872. Σε παιδική ηλικία εγκαταστάθηκε με τους γονείς του και τον μικρότερο αδελφό του, Παντελή, στην Κωνσταντινούπολη , όπου τα δύο αδέρφια σπούδασαν φωτογραφία σε κάποιον άγνωστο έμπειρο φωτογράφο. Μετά το θάνατο των γονιών τους, τα αδέλφια επιστρέφουν στην Καστοριά και ανοίγουν το πρώτο τους φωτογραφείο το 1898 με 1899, κερδίζοντας στην αρχή το μονοπώλιο της λήψης φωτογραφιών στην περιοχή. Οι αδελφοί Παπάζογλου ήταν οι πρώτοι φωτογράφοι γεννημένοι στην Καστοριά, όταν παλαιότερα οι φωτογραφικές ανάγκες καλύπτονταν πρόσκαιρα από πλανόδιους φωτογράφους, που έρχονταν από άλλες περιοχές.

Η επαγγελματική του πορεία εκδηλώνεται σε μια περίοδο ιδιαίτερα ρευστή και εκρηκτική για την περιοχή της Καστοριάς, στις αρχές του 20ου αιώνα όταν οι εθνικοί ανταγωνισμοί έχουν κλιμακωθεί και η οθωμανική καταπίεση γίνεται πιο έντονη, αλλά και όταν εκδηλώνεται ο Μακεδονικός Αγώνας και έρχεται τελικά η απελευθέρωση της περιοχής το 1913 κατά τον Α' Βαλκανικό πόλεμο. Οι φωτογραφίες του Λεωνίδα Παπάζογλου αποτελούν ντοκουμέντα της καθημερινής ζωής, των εκδηλώσεων και των κρίσιμων γεγονότων, που αποτυπώνονται μέσα από τα φωτογραφικά πορτραίτα των προσώπων, των ομάδων και των οικογενειών, των απλών και σημαντικών ανθρώπων, καθώς και των ανταρτών και των στρατιωτών των αρχών του 20ου αιώνα. Εργάστηκε κυρίως στην περιοχή της Καστοριάς, ενώ σπάνια δούλευε στη Σιάτιστα και στα Γρεβενά.

Ο Λεωνίδας Παπάζογλου πέθανε το 1918 στην ηλικία των 46 ετών, εξαιτίας της επιδημίας της ισπανικής γρίπης, η οποία μάστιζε την Μακεδονία εκείνη την περίοδο. Λίγες φωτογραφίες μπορούν να αποδοθούν στον αδελφό του.

### Ανάδειξη φωτογραφικού υλικού
Μεγάλο μέρος του φωτογραφικού αρχείου δεν απέφυγε την καταστροφή, για να σωθούν τελικά σχεδόν 2.500 αρνητικά σε γυάλινες πλάκες. Η συλλογή που σώθηκε, φυλάχθηκε και αναδείχθηκε από τον γιατρό και συλλέκτη Γεώργιο Γκολομπία (1961-2009). Ο ίδιος γράφει για τον Παπάζογλου:

Ο Γεώργιος Γκολομπίας δεν διστάζει να συγκρίνει τους αδελφούς Παπάζογλου με τους Αδελφούς Μανάκη. Η σημασία της συλλογής είναι πολύ σημαντική, αν σκεφτούμε ότι το φωτογραφικό υλικό για την Δυτική Μακεδονία σε αυτή την περίοδο είναι σπάνιο, και ιδιαίτερα όσον αφορά τα πρωτογενή στοιχεία των γεγονότων κατά την διάρκεια των εθνικών ανταγωνισμών στην περιοχή. 
#### Μόνιμες και περιοδικές εκθέσεις
Μια μεγάλη συλλογή του φωτογράφου μετά την παραχώρηση του συλλέκτη, φιλοξενείται στο Μουσείο Φωτογραφίας Θεσσαλονίκης. Η πρώτη οργάνωση της έκθεσης πραγματοποιήθηκε το 2004, ως ειδική θεματική ενότητα για τα 100 χρόνια από την έναρξη του Μακεδονικού Αγώνα. Έκτοτε έχουν διοργανωθεί περιοδικές εκθέσεις της συλλογής στην Ελλάδα και το εξωτερικό:
* Φθινόπωρο 2004, Μουσείο Φωτογραφίας Θεσσαλονίκης *(Πρώτη έκθεση)*, Θεσσαλονίκη.
* Χειμώνας 2004, Μουσείο Μπενάκη *(Κτήριο οδού Πειραιώς)*, Αθήνα.
* Χειμώνας 2005, Μουσείο Σύγχρονης Τέχνης Φλώρινας, Φλώρινα.
* Άνοιξη 2008, Εθνογραφικό Μουσείο Σόφιας, Σόφια, Βουλγαρία.
* Άνοιξη 2009, Αρχαιολογικό Μουσείο Αιανής, Αιανή Κοζάνης.
* Φθινόπωρο 2009, Αρχοντικό Βέργου, Καστοριά.
* Άνοιξη 2011, Ριζάρειο Εκθεσιακό Κέντρο, Μονοδένδρι Ιωαννίνων.
* Καλοκαίρι 2013, Πνευματικό Συνεδριακό Κέντρο Δροσοπηγής, Δροσοπηγή Ιωαννίνων.

Από τον Νοέμβριο του 2018, η μόνιμη συλλογή του φωτογραφικού του έργου εκτείθεται στο αρχοντικό Βέργου στη Καστοριά.

## Φωτογραφίες

Αρχείο:Woman of Klisoura.jpg|Γυναίκα της Κλεισούρας Καστοριάς, αρχές 20ου αιώνα. Φωτογραφία του Λεωνίδα Παπάζογλου.
Αρχείο:Woman of Klisoura.2.jpg|Γυναίκα της Κλεισούρας Καστοριάς, αρχές 20ου αιώνα. Φωτογραφία του Λεωνίδα Παπάζογλου.
Αρχείο:Lazaros-Apostolidis-band.jpg|Ο μακεδονομάχος Λάζος Αποστολίδης με συμπολεμιστές του. Φωτογραφία του Λεωνίδα Παπάζογλου.
Αρχείο:Germanos-Karavangelis-Papazoglou-crop.JPG|Ο Μητροπολίτης Καστοριάς Γερμανός Καραβαγγέλης σε τμήμα φωτογραφίας του Λεωνίδα Παπάζογλου
Αρχείο:Klissoura-Woman-Papazoglou.jpg|Γυναίκα της Κλεισούρας Καστοριάς. Φωτογραφία του Λεωνίδα Παπάζογλου.
Αρχείο:Leonidas-Papazoglou-trick-photo.jpg|Φωτογραφικό τρικ. Εικονίζεται ο ίδιος ο φωτογράφος Λεωνίδας Παπάζογλου.
Αρχείο:Pavlos Melas grave in Kastoria-Papazoglou.jpg|Ο τάφος του Παύλου Μελά. Φωτογραφία του Λεωνίδα Παπάζογλου.
Αρχείο:Pinakida-Photographeiou-Papaz.jpg|Η πινακίδα του φωτογραφείου των αδελφών Παπάζογλου.
Αρχείο:Παιδιά από την Κλεισούρα Καστοριάς.jpg|Παιδιά από την Κλεισούρα, αρχές 20ου αιώνα.
Αρχείο:Young Woman Without a Hand by Leonidas Papazoglou 2.jpg|Νεαρή γυναίκα χωρίς χέρι. Φωτογραφία του Λεωνίδα Παπάζογλου
Αρχείο:Portrait of a Woman by Leonidas Papazoglou.jpg|Πορτρέτο γυναίκας. Φωτογραφία του Λεωνίδα Παπάζογλου
Αρχείο:Father and Son in Kastoria by Leonidas Papazoglou.jpg|Πατέρας και γιος στην Καστοριά. Φωτογραφία του Λεωνίδα Παπάζογλου
Αρχείο:Kastorian Old Man by Leonidas Papazoglou.jpg|Γέρος Καστοριανός. Φωτογραφία του Λεωνίδα Παπάζογλου
Αρχείο:Participant in the Festival of Kastroria by Leonidas Papazoglou.jpg|Άνθρωπος μεταμφιεσμένος ως «Αυστριακός Κόμης» στο καρναβάλι της Καστοριάς. Φωτογραφία του Λεωνίδα Παπάζογλου
Αρχείο:Turk and Four boys in Kastoria by Leonidas Papazoglou.jpg|Τούρκος αστός της Καστοριάς με τους τέσσερις γιους του. Φωτογραφία του Λεωνίδα Παπάζογλου
Αρχείο:Kastorian Men in Carnival Costumes by Leonidas Papazoglou.jpg|Άνδρες μεταμφιεσμένοι στα «Ραγκουτσάρια» της Καστοριάς.
Αρχείο:Young Men with Mandolinas in Kastoria by Leonidas Papazoglou.jpg|Νεαροί άνδρες της Καστοριάς με μαντολίνα. Φωτογραφία του Λεωνίδα Παπάζογλου
Αρχείο:Kastoria-Couple.jpg|Καστοριανό ζευγάρι. Φωτογραφία του Λεωνίδα Παπάζογλου
Αρχείο:Georgis Papamarkos One of the Best Shipwrights in Kastroria by Leonidas Papazoglou.jpg|Ο καραβομαραγκός από την Καστοριά Γιώργης Παπαμάρκος με το αρνί του. Φωτογραφία του Λεωνίδα Παπάζογλου
Αρχείο:Kastoria Wedding by Leonidas Papazoglou.jpg|Γάμος στην Καστοριά. Φωτογραφία του Λεωνίδα Παπάζογλου
Αρχείο:Peasant Couple from Kastoria Region by Leonidas Papazoglou.jpg|Ζευγάρι χωρικών της Καστοριάς. Φωτογραφία του Λεωνίδα Παπάζογλου
Αρχείο:WomenofKasrtoria.jpg|Γριά Καστοριανή με τις κόρες και το εγγόνι της. Φωτογραφία του Λεωνίδα Παπάζογλου
Αρχείο:Kastoria-Funeral.jpg|Καστοριά, κατά τη διάρκεια κηδείας. Φωτογραφία του Λεωνίδα Παπάζογλου
Αρχείο:Makedonomachoi-Kastoria.webp|Νεαροί Μακεδονομάχοι στην Καστοριά. Φωτογραφία του Λεωνίδα Παπάζογλου
Αρχείο:Gorentsi-wedding-Papazoglou-1.jpg|Γάμος στην Κορησό Καστοριάς. Φωτογραφία του Λεωνίδα Παπάζογλου
Αρχείο:IMARO-band-Kastoria-Papazoglou-2.jpg|Καστοριά. Τσέτα Βουλγάρων ληστών. Φωτογραφία του Λεωνίδα Παπάζογλου
Αρχείο:Rabbi-Kastoria-Papazoglou.jpg|Ο Ραβίνος της Καστοριάς. Φωτογραφία του Λεωνίδα Παπάζογλου
Αρχείο:Greek-Macedonian-bandit-Kastoria-Papazoglou.jpg|Έλληνας Μακεδονομάχος της Καστοριάς. Φωτογραφία του Λεωνίδα Παπάζογλου
Αρχείο:Mufti-Kastoria-Papazoglou.jpg|Ο Μουφτής της Καστοριάς με την κόρη του. Φωτογραφία του Λεωνίδα Παπάζογλου
Αρχείο:Woman-Greek-Macedonian-Struggle-Papazoglou.jpg|Η καπετάνισσα Περιστέρα Κράκα. Φωτογραφία του Λεωνίδα Παπάζογλου
Αρχείο:Jewish-Couple-Kastoria-Papazoglou.jpg|Ζευγάρι Εβραίων της Καστοριάς. Φωτογραφία του Λεωνίδα Παπάζογλου
Αρχείο:Turkish-Soldier-Papazoglou.jpg|Τούρκος στρατιώτης της Καστοριάς. Φωτογραφία του Λεωνίδα Παπάζογλου
Αρχείο:IMARO-band-Kastoria-Papazoglou.jpg|Τσέτα Βουλγάρων ληστών στην Καστοριά. Φωτογραφία του Λεωνίδα Παπάζογλου
Αρχείο:Greek-Macedonian-bandits-Papazoglou.jpg|Έλληνες Μακεδονομάχοι της Καστοριάς. Φωτογραφία του Λεωνίδα Παπάζογλου
Αρχείο:Στο προαύλιο της Μητρόπολης Καστοριάς το 1904.jpeg|Στο προαύλιο της Μητρόπολης Καστοριάς το 1904. Φωτογραφία του Λεωνίδα Παπάζογλου
Αρχείο:Rangoutsaria Festival in Kastoria.jpg|Το καρναβάλι «Ραγκουτσάρια» της Καστοριάς. Φωτογραφία του Λεωνίδα Παπάζογλου
Αρχείο:Setoma-teacher-dead.jpg|Ο δολοφονημένος δάσκαλος Βασίλειος Μελεγκάνος από την Καστοριά. Φωτογραφία του Λεωνίδα Παπάζογλου
Αρχείο:Gorentsi-House.jpg|Σπίτι στην Κορησό Καστοριάς. Φωτογραφία του Λεωνίδα Παπάζογλου
Αρχείο:Konstantinos-Sgouris.jpg|Ο ιερέας Κωνσταντίνος Σγουρής από την Καστοριά. Φωτογραφία του Λεωνίδα Παπάζογλου
Αρχείο:Bulgarian-school-Kastoria-pupil.jpg|Μαθητής του βουλγαρικού σχολείου της Καστοριάς. Φωτογραφία του Λεωνίδα Παπάζογλου
Αρχείο:Stathis-Lihadiotis-grave.jpg|Ο τάφος του μακεδονομάχου Στάθη Λιχαδιώτη στην Καστοριά. Φωτογραφία του Λεωνίδα Παπάζογλου
Αρχείο:Woman-Papazoglou.jpg|Καστοριανή γυναίκα με παραδοσιακή ενδυμασία, Φωτογραφία του Λεωνίδα Παπάζογλου
Αρχείο:Marko Ivanov Palior desno.jpg|Βούλγαροι κομιτατζήδες, Φωτογραφία του Λεωνίδα Παπάζογλου
Αρχείο:Atanas Karshakov's band after his death.jpg|Η τσέτα του κομιτατζή Ατανάς Καρσάκωφ στο Δενδροχώρι Καστοριάς. Φωτογραφία του Λεωνίδα Παπάζογλου
Αρχείο:Zoupanishta-Greek-school-pupils.jpg|Μαθητές του Ελληνικού σχολείου στην Άνω Λεύκη Καστοριάς. Φωτογραφία του Λεωνίδα Παπάζογλου
Αρχείο:IMARO-band-Dambeni-Atanas-Karshakov-head.jpg|Η τσέτα του δολοφονηθέντος κομιτατζή Ατανάς Καρσάκωφ, με το κεφάλι του στην μέση.
Αρχείο:Μαθητές του Γυμνασίου Τσοτυλίου 1906-1907.jpg|Μαθητές του Γυμνασίου Τσοτυλίου Κοζάνης, 1907. Φωτογραφία του Λεωνίδα Παπάζογλου


## Σημειώσεις


## Παραπομπές


## Πηγές
* Γιάννης Σταθάτος, Λεωνίδας Παπάζογλου, Επιμέλεια Κωστής Αντωνιάδης & Γιώργος Γκολομπίας, Μουσείο Φωτογραφίας Θεσσαλονίκης, 2004, Πρώτη δημοσίευση, περιοδικό Φωτογράφος, τ. 140, Αύγουστος 2005.
* Ιωάννινα: Φωτογραφικά πορτρέτα από την Καστοριά στο Ριζάρειο Εκθεσιακό Κέντρο, Εφημερίδα Το Βήμα, 04/02/2011.
* Ελένη Μπίστικα, Mε τη ματιά και τον φακό του Λεωνίδα Παπάζογλου (1872-1918) – Eκθεση Φωτογραφίας στο Pιζάρειο Eκθεσιακό Kέντρο Mονοδενδρίου Iωαννίνων, Εφημερίδα Η Καθημερινή,04/02/2011.

## Βιβλιογραφία
* Γιάννης Σταθάκος, Λεωνίδας Παπάζογλου: Φωτογραφικά πορτραίτα από την Καστοριά και την περιοχή της την περίοδο του Μακεδονικού Αγώνα, Μουσείο Φωτογραφίας Θεσσαλονίκης, 2004, ISBN 960-88028-2-2

## Εξωτερικοί σύνδεσμοι
* Μουσείο Φωτογραφίας Θεσσαλονίκης 
* Ιστοσελίδα Red Creative, Κατάλογος έκθεσης Λεωνίδα Παπάζογλου, Μουσείο Φωτογραφίας Θεσσαλονίκης, 2004
* 

Κατηγορία:Έλληνες φωτογράφοι
Κατηγορία:Καστοριά
Κατηγορία:Μακεδόνες